Too Big to Fail (film)

Too Big to Fail er en amerikansk biografisk dramafilm som ble sendt første gang på streaming-tjenesten HBO den 23. mai 2011. Filmen ble regissert av Curtis Hanson. Den mottok 11 nominasjoner ved den 63. Primetime Emmy Awards. Paul Giamattis skildring av Ben Bernanke ga ham Screen Actors Guild Award ved 18. Screen Actors Guild Awards.

Handling 
Filmen handler om de store økonomiske problemene under finanskrisen som startet i 2008, med fokus på USAs finansminister Henry Paulson (spilt av William Hurt) og Ben Bernanke (spilt av Paul Giamatti) styreleder for Federal Reserve System. Filmen begynner med klipp og nyheter angående boliglån-krisen i USA, og tvangssalg av Bear Stearns til JPMorgan Chase. Med Bear Stearns endelig ute av bildet blir oppmerksomheten snart rettet mot Lehman Brothers, og deres administrerende direktør Victor Fuld (spilt av James Woods) som behøver mye mer økonomisk kapital. De forsøker å forhandle frem en avtale med koreanske investorer, men avtalen blir ikke noe av når Fuld avbryter forhandlingene og forsøker å overbevise koreanerne om at de undervurderer hvor mye avtalen deres egentlig er verdt.

Henry Paulson er fast bestemt på at amerikanske myndigheter ikke skal subsidiere flere bank-oppkjøp. Men det blir snart åpenbart at den mest lovende kjøperen for Lehman Brothers, er Bank of America, som ikke var interessert uten involvering fra Federal Reserve System. Paulson og president for Federal Reserve Bank of New York, Timothy Geithner, forsøker å samle de øverste lederne for de aller største amerikanske bankene, inkludert Goldman Sachs, JPMorgan Chase og Morgan Stanley, for å overbevise dem om å gjennomføre en avtale. Men i løpet av en pause i forhandlingene, henvender en annet bedrift, Merrill Lynch, seg til Bank of America for å kjøpe dem.

Lehman Brothers kollapser og påvirker resten av det amerikanske finansmarkedet, og aksjemarkedet i USA synker voldsomt. Henry Paulson blir advart av Frankrikes finansminister Christine Lagarde at Paulson ikke kan la AIG kollapse, i så fall kommer de enorme økonomiske problemene til å ramme Europa også. I motsetning til Lehman Brothers velger redder amerikanske myndigheter etter hvert å redde AIG med et lån på 85 milliarder dollar.

Medvirkende 
 William Hurt som USAs finansminister Henry Paulson. Tidligere administrerende direktør for Goldman Sachs.
 Edward Asner som Warren Buffett.
 Billy Crudup som Timothy Geithner fra Federal Reserve Bank of New York.
 Paul Giamatti som Ben Bernanke. Medlem av Federal Reserve.
 Topher Grace som Jim Wilkinson fra Det amerikanske Finansdepartementet.
 Matthew Modine som John Thain. Administrerende direktør for Merrill Lynch.
 Cynthia Nixon som Michele Davis. Ansatt i det amerikanske Finansdepartementet.
 Bill Pullman som Jamie Dimon. Administrerende direktør for JPMorgan Chase.
 Tony Shalhoub som John J. Mack. Administrerende direktør for Morgan Stanley.
 James Woods som Victor Fuld. Daværende administrerende direktør for Lehman Brothers.
 Ayad Akhtar som Neel Kashkari. Ansatt ved Federal Reserve Bank of Minneapolis.
 Kathy Baker som Wendy Paulson (kone til Henry Paulson)
 Amy Carlson som Erin Callan. Ansatt ved Lehman Brothers.
 Evan Handler som Lloyd Blankfein. Administrerende direktør for Goldman Sachs.
 John Heard som Joe Gregory fra Lehman Brothers.
 Dan Hedaya som Barney Frank.
 Peter Hermann som Christopher Cox fra Securities and Exchange Commission.
 Chance Kelly som Bart McDade fra Lehman Brothers.
 Tom Mason som Bob Willumstad. Styreleder og administrerende direktør for AIG.
 Ajay Mehta som Vikram Pandit. Administrerende direktør for Citigroup.
 Tom Tammi som Jeffrey Immelt. Administrerende direktør for General Electric.
 Laila Robins som Christine Lagarde (Frankrikes finansminister)
 Victor Slezak som Greg Curl fra Bank of America.
 Joey Slotnick som Dan Jester. Rådgiver for Henry Paulson.
 Casey Biggs som Richard Kovacevich (styreleder ved Wells Fargo & Company)
 Steve Tom som senator Chris Dodd
 Bud Jones som senator Harry Reid.
 Jonathan Freeman som senator Richard Shelby.

Eksterne lenker 
 

Filmer fra 2011
Dramafilmer fra USA
Engelskspråklige filmer